**ΚΕΙΜΕΝΑ ΚΑΤΑΝΟΗΣΗΣ :**

**ΣΤΟΧΟΙ:** Ακουστική αντίληψη , ακουστική διαδοχική μνήμη , ανάκληση στοιχείων

 μέσω ερωτήσεων και αφήγηση

**ΟΔΗΓΙΕΣ :**

* Διάβασε/άκουσε προσεκτικά το κείμενο και προσπάθησε να το θυμάσαι .
* Αφηγήσου το κείμενο που διάβασες /άκουσες χωρίς να το βλέπεις και πες τα γεγονότα με τη σειρά τους .
* Στη συνέχεια να απαντήσεις προφορικά και μετά γραπτά τις ερωτήσεις στο τετράδιο Λογοθεραπείας ή στο τετράδιο Ειδικής Εκπαίδευσης .
* Κάνε μία ζωγραφιά σύμφωνα με το κείμενο που διάβασες / άκουσες .

**1ο Κείμενο :**

Στην Άννα αρέσει πολύ να πηγαίνει στο πάρκο και να παίζει με τους φίλους της . Σήμερα, μαζί με τη μαμά της πήγε στο πάρκο αλλά τους περίμενε μία δυσάρεστη έκπληξη . Υπήρχαν τόσα πολλά σκουπίδια στο πάρκο που η Άννα στεναχωρήθηκε . Υπήρχαν πολλά κουτιά από χυμούς, σπασμένα μπαλόνια, πολλά πλαστικά μπουκάλια και άλλα σκουπίδια. Η Άννα μαζί με τη μαμά της επέστρεψαν στο σπίτι και η Άννα σκέφτηκε δύο πράγματα να κάνει για το πάρκο :α) να φτιάξει μία αφίσα που να λέει «Παρακαλώ κρατήστε το πάρκο μας καθαρό» , β) να πάει ξανά με τους φίλους της για να καθαρίσουν το πάρκο .

**Ερωτήσεις :**

1. Τι αρέσει στην Άννα ;

2. Πού πήγε με τη μαμά της ;

3. Γιατί η Άννα στεναχωρήθηκε ;

4. Τι σκουπίδια είχε στο πάρκο ;

5. Τι σκέφτηκε να ετοιμάσει η Άννα ;

6. Με ποιους θα καθαρίσει το πάρκο ;

7. Αν εσύ ήσουν στη θέση της Άννας τι θα έκανες ;

**Σημείωμα για γονείς :**

1. Αν το παιδί σας είναι μαθητής /μαθήτρια Α΄ τάξης , σας παρακαλούμε όπως διαβάσετε εσείς τις οδηγίες , το κείμενο και τις ερωτήσεις
2. Αν το παιδί σας είναι μαθητής /μαθήτρια της Β΄ ή Γ ΄ τάξης , σας παρακαλούμε όπως δουλέψει μόνο του υπό την επίβλεψη σας